**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԱՐԺԱԿԱՆ ԳՈՒՅՔԵՐՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

**«Տեղական ինքնակառավարման մասին» օրենքի 18-րդ հոդվածի 1-ին մասի 21 –րդ կետի համաձայն համայնքի ավագանին է տնօրինում համայնքի գույքը։ Ավագանու քննարկմանն է ներկայացվում «**Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» որոշման նախագիծը։ Հաշվի առնելով ծառայողական մեքենաների կրճատման անհրաժեշտությունը և վերոնշյալ մեքենաների շահագործման անարդյունավետությունը, համայնքապետարանը սկսել է հետևյալ մեքենաների օտարման գործընթացը՝ ավտոմեքենա սեդան VAZ 21063, ավտոմեքենա թեթև-մարդատար Մերսեդես-Բենց 300 S, ավտոմեքենա թեթև-մարդատար սեդան VAZ 21074, ավտոմեքենա թեթև-մարդատար VAZ 21214-130-20, ավտոմեքենա Nisssan Altima 2.5, ավտոմեքենա թեթև-մարդատար GAZ 31105-120։

Հաշվի առնելով, որ նշված ավտոմեքենաների վրա անհրաժեշտ է լրացուցիչ ծախսեր կատարել, ուստի առաջարկվում է վերը նշված մեքենաներն օտարել աճուրդային կարգով: Օտարումից առաջացած գումարը համայնքապետարանը նախատեսում է ծախսել համայնքի կարիքների համար։   
**«**Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
«Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չեն առաջանում, եկամուտներն ավելանում են աճուրդում առավելագույն արժեք ներկայացրած մասնակցի վճարելիք գումարի չափով:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**